cyanic-selkie/wikianc huggingface dataset:
יעקב יצחק הורוביץ
ניגון המלאכים
הניגון בגרסת דז'יקוב:
הלן תומאס
הלן אמליה תומאס (באנגלית Helen Amelia Thomas; 4 באוגוסט 1920 – 20 ביולי 2013) הייתה עיתונאית אמריקאית ממוצא לבנוני, בעלת טור ברשת עיתוני "הרסט" וחברת צוות העיתונות של הבית הלבן. תומאס שימשה ככתבת הבית הלבן וכראש צוות כתבי סוכנות הידיעות UPI בבית הלבן מאז שנת 1961 ועד לשנת 2000. הייתה העיתונאית הראשונה בעלת משרת ניהול במועדון העיתונות הלאומי. חיברה ארבעה ספרים. בעקבות התבטאות במאי 2010 בה קראה ליהודי ישראל לעבור לפולין ולגרמניה ולארצות הברית, נאלצה להתפטר מתפקידה ברשת העיתונות "הרסט".
תחילת דרכה
תומאס נולדה בעיר וינצ'סטר שבקנטקי להורים שהיגרו לארצות הברית מטריפולי שבלבנון (אז באימפריה העות'מאנית), בני הכנסייה האנטיוכית. היא גדלה בדטרויט וסיימה לימודי תואר ראשון באוניברסיטת ויין (שמה היום: אוניברסיטת המדינה של ויין), בשנת 1942. עבודתה העיתונאית הראשונה הייתה בעיתון וושינגטון דיילי ניוז, שחדל להתקיים.
בשנת 1943 הצטרפה לסוכנות הידיעות UPI והחלה ככתבת לענייני נשים בשירות הרדיו של הסוכנות. לאחר שנת 1955 החלה מדווחת על עבודת גופים פדרליים כגון: משרד המשפטים, ה-FBI, משרד הבריאות, ועוד. בין השנים 1959–1960 שימשה כנשיאת מועדון העיתונאיות הלאומי.
כתבת לבית הלבן
בחודש נובמבר 1960 החלה תומאס ללוות כעיתונאית את הנשיא הנבחר ג'ון פ. קנדי, ומשהחלה כהונתו, בחודש ינואר 1961, הפכה לכתבת UPI בבית הלבן. כינויה של תומאס בקרב כתבי הבית הלבן הוא "הבודהה היושב", ובמהלך כהונתו של קנדי החלה במסורת שבה היא מסיימת מסיבות עיתונאים נשיאותיות באמירה: "תודה לך, אדוני הנשיא".
תומאס הצטרפה לנשיא ריצ'רד ניקסון לסין בעת מסעו ההיסטורי בשנת 1972. מאז ליוותה במסעותיהם בעולם את כל נשיאי ארצות הברית. שימשה ראש צוות כתבי סוכנות UPI בבית הלבן במשך 25 שנה.
דבריה נגד ישראל
ב-27 במאי 2010, באירוע להנצחת המורשת היהודית בבית הלבן, נשאלה תומאס על ידי הרב דוד ניסנהוף אם יש לה תגובה על המצב בישראל. תומאס השיבה: "תגיד להם שהם צריכים להסתלק מפלסטין, ולחזור הביתה, לגרמניה, פולין, אמריקה או כל מקום אחר". תומאס התנצלה על דבריה אלו והתפטרה מתפקידה. מאוחר יותר ציינה כי "אמרה בדיוק מה שחשבה" ואינה מתחרטת על דבריה. ביולי 2010 היא נאלצה להודיע על פרישתה מרשת העיתונים "הארסט". בינואר 2011 החליטה אגודת העיתונאים המקצועיים בארצות הברית לבטל את פרס מפעל החיים על שם הלן תומאס. כמו כן ביטלה אוניברסיטת ויין סטייט בדטרויט, שתומאס נמנית עם בוגריה, פרס שהיה על שמה, בגלל התבטאות נוספת שלה כי "הציונים שולטים בקונגרס, בבית הלבן, בוול סטריט ובהוליווד". באפריל 2012 הוענקה לה מדליית כבוד מטעם יו"ר הרשות הפלסטינית, מחמוד עבאס, "על כל פועלה למען הסוגיה הפלסטינית במערב".
אבק שרפה שימוסה
אבק שרפה שימוסה (ביפנית: 下瀬火薬) היה סוג של מילוי נפץ לפגז אשר פותח על ידי מהנדס הצי היפני שימוסה מאסצ'יקה (1860–1911).
שימוסה נולד וגדל במחוז הירושימה, סיים את לימודיו באוניברסיטת טוקיו והיה לראשוני היפנים אשר החזיקו בתואר דוקטורט בהנדסה. משנת 1887 הועסק על ידי הצי הקיסרי היפני כמהנדס כימיה וב-1899 מונה לראש יחידת מחקר על מנת לפתח סוג חזק יותר של אבק שרפה שישמש את הארטילריה הימית.
שימוסה פיתח סוג חדש של חומר נפיץ המבוסס על צורה של חומצה פיקרית (טריניטרופנול). חומר הנפץ החדש היה יציב יותר מאשר סתם חומצה פיקרית, אשר יצר יותר חום ועוצמת פיצוץ גדולה יותר מאשר כל חומר נפץ אחר אשר היה זמין באותה העת. יתר על כך, הפיצוץ לא הפיק עשן רב, מה שהיווה יתרון רב על פני אבק שרפה רגיל בשדה הקרב.
לאבק השרפה היה חלק רב בניצחון היפני במלחמת רוסיה–יפן אשר התרחשה בשנים 1904–1905.
גלוקונאוגנזה
גלוקונאוגנזה (גלוקונאוגנזיס אנגלית: Gluconeogenesis או GNG) היא מסלול מטבולי ליצירת גלוקוז בבעלי חיים, צמחים, פטריות ובחיידקים. במסלול זה מיוצר גלוקוז מתרכובות שאינן פחמימות, כגון פירובט, גליצרול או חומצות אמינו.
המילה מהווה צירוף של גלוקוז, נאו ("חדש") וגנזה ("יצור") ביוונית.
הגלוקונאוגנזה אחראית על שמירת רמת גלוקוז קבועה בדם בין הארוחות, כשהגוף נתון תחת מאמץ רב או במהלך צום. באדם היא מתרחשת בעיקר בכבד ובמידה פחותה גם בכליות ובלבלב.
בתהליך הגלוקונאוגנזה מתרחשות כמה תגובות הפוכות לאלו שבגליקוליזה, תהליך פירוק הגלוקוז. למרות זאת, לא מהווה הגלוקונאוגנזה את התהליך ההפוך לגליקוליזה; בגלוקונאוגנזה קיים דילוג על שלושה שלבים בלתי-הפיכים בגליקוליזה. כמו כן, היא לא מייצרת אנרגיה.
רובו של התהליך מתרחש בציטופלזמה של התא; מיעוטו מתרחש במיטוכונדריה ואילו השלב הסופי, בו מיוצר הגלוקוז, מתרחש ברשתית התוך פלסמית (ER). לאחר מכן משונע הגלוקוז אל הציטוזול (נוזל הציטופלזמה) באמצעות נשאים.
ביוכימיה
תהליך הגלוקונאוגנזה מתחיל עם שתי מולקולות פירובט (תרכובת תלת-פחמנית) ומסתיים במולקולת גלוקוז אחת (תרכובת שש-פחמנית). התהליך נחשב ל"יקר" מבחינה אנרגטית, ובמהלכו נצרכות 6 מולקולות ATP. בגליקוליזה, לשם השוואה, מתקבלות 2 מולקולות ATP; אם שני התהליכים מבוצעים האחד במקביל לשני, ישנו הפסד של 4 מולקולות ATP. את תהליך הגלוקונאוגנזה ניתן לסכם כך:
בשלב הראשון מומר פירובט לאוקסלואצטט, ומחומר מוצא זה ממשיך התהליך. כל חומצות האמינו, מלבד לאוצין וליזין, יכולות לשמש כחומרי מוצא לגלוקונאוגנזה במקום פירובט. חומצות האמינו יכולות להיות מומרות (בעזרת אנזימים) לאוקסלואצטט, וזוהי הסיבה שהן מסוגלות להתניע את תהליך הגלוקונאוגנזה. המשמעות הפיזיולוגית של עובדה זו היא שבשעת רעב קיצוני ומחסור בסוכרים, מסוגל הגוף לפרק חלבונים (המורכבים מחומצות אמינו) לשם ייצור אנרגיה.
מדוע טורח הגוף לייצר גלוקוז, רק כדי שמאוחר יותר יפרקו שוב (בתהליך הגליקוליזה) לשם הפקת אנרגיה? הסיבה לכך היא שתאים רבים בגוף (תאי מערכת העצבים המרכזית ותאי דם אדומים, למשל) מסוגלים להשתמש אך ורק בגלוקוז לשם הפקת אנרגיה (ולא בחלבונים או בשומנים), ועל כן נאלץ הגוף להשקיע אנרגיה רבה בתהליך הגלוקונאוגנזה על-מנת לספק את צורכי תאים חשובים אלו.
אוניברסיטת אוקינאווה
האוניברסיטה הבינלאומית אוקינאווה (ביפנית: 沖縄国際大学) היא אוניברסיטה פרטית בעיר גינוואן שבמחוז אוקינאווה, יפן.
הגנת הצרכן
הגנת הצרכן בישראל
איסורים שנועדו להגן על הצרכן היו כבר קיימים במשפט העברי. במשפט הישראלי עמוד התווך של דיני הגנת הצרכן נעוץ בחוק הגנת הצרכן, התשמ"א - 1981. החוק עבר תיקונים רבים ומכוחו הותקנו תקנות. אכיפת החוק מוטלת על משרד התעשייה, המסחר והתעסוקה ועל הרשות להגנת הצרכן ולסחר הוגן והממונה שעומד בראשה. כדי להגן על ציבור הצרכנים הוקמו ארגונים ובהם המועצה הישראלית לצרכנות.
החוק נולד בעקבות התפתחות חיי המסחר וריבוי תלונות של ציבור הצרכנים בגין הטעייה וניצול. מטרת החוק להגן על זכויות הצרכנים, שמצויים בנחיתות מבחינת כושר המיקוח והמידע שברשותם, לעומת כוחם הרב של העוסקים. חובות החוק חלות בעיקר על "עוסק" – שמוגדר: "מי שמוכר נכס או נותן שירות דרך עיסוק, כולל יצרן".
החוק אוסר על עוסק להטעות צרכנים במעשה או במחדל בכל עניין מהותי בעסקה. החוק מביא רשימה לא סגורה של עניינים שיחשבו מהותיים בעסקה. חל איסור גם על ניצול מצוקתו של הצרכן, בורותו, או הפעלת השפעה בלתי הוגנת עליו. על העוסק חלות חובות גילוי בנוגע לכל פרט שעשוי להיות מהותי.
גרעין צבר
גרעין צבר היא התוכנית לחיילים בודדים עולים של תנועת הצופים העבריים בישראל ומופעלת על ידי עמותת צבר עולמי.
התוכנית מיועדת עבור צעירים יהודים ובני ישראלים השוהים בתפוצות בגילאי 18–24 ומציעה ליווי בעלייה ארצה וגיוס לשירות מלא ומשמעותי בצבא ההגנה לישראל כחיילים בודדים. פעילות התוכנית ממוקדת ביצירת מסגרת תומכת וקבוצתית המאפשרת לקבל החלטה לעלות ארצה ולהשתלב בחיי הקיבוץ, בשירות צבאי ובחברה הישראלית בכללה. התוכנית מאורגנת על ידי תנועת הצופים ונתמכת על ידי משרד הקליטה, נפש בנפש, פרויקט מסע, התנועה הקיבוצית, האגף הביטחוני-חברתי במשרד הביטחון, הסוכנות היהודית וארגונים נוספים.
נכון להיום, מנהל גרעין צבר הוא אלון קובה החל משנת 2015.
החזון הראשוני וימי ההקמה
גרעין חניכי צבר התארגן לראשונה בשנת 1985 על ידי חניכי צבר בכיתה י"א מכל רחבי היבשת. הגרעין היה יוזמה משותפת של שליח הצופים, חגי שמואלי, ושל שליח יהודה הצעיר אריק שחף, איש קיבוץ גלעד, אשר זיהו את הצורך במסגרת תומכת עבור חניכי התנועה בארצות הברית שתאפשר להם להתגייס לצה"ל ללא הוריהם. החניכים הבינו שהגשמה קלאסית של רוח התנועה על ידי הצטרפות לגרעין ישראלי קיים והתגייסות לנח"ל לשירות צבאי עם גב "משפחתי" של קיבוץ אם חזק, יספקו מענה הולם לחיילים הבודדים.
לאחר מספר סמינרים והכנה, נשלחו 12 מחניכי הגרעין בתום שנת הלימודים למחנה עבודה עם מסגרת תנועתית של גרעין נח"ל לקיבוץ מגל, וכעבור שנה בסוף כיתה י"ב, יצאו 10 מהם לישראל, התגייסו לנח"ל במסגרת גרעין הצופים אליו שויכו, ונקלטו בקיבוצו של שחף, קיבוץ גַלְעֵד.
הקמת גרעין "חזור"
גרעין נוסף התארגן בארצות הברית ב-1986 ויצא בשנת 1987 לקיבוץ חצרים. בשנת 1990 יזם יוסי פתאל, שליח תנועת הצופים, את גרעיני צבר במתכונתם הנוכחית שהפכו מאז למסורת שנתית קבועה עם הקמת גרעין "חזור". היוזמה לגרעין "חזור" הייתה יוזמה מקומית שלא על דעת והחלטת תנועת התק"מ שהצטרפה לפרויקט באופן מלא החל מהגרעינים הבאים. הורי החניכים ב"צבר" שלא היו מורגלים שפעילות התנועה מוכוונת עליה במסגרת גרעין מסודר גילו בתחילה התנגדות רבה. גדעון אלעד חבר קיבוץ חצרים, שהיה שליח הסוכנות המרכזי לצפון אמריקה נענה ליוזמה ויצר קשר ישיר בין יוסי פתאל לבין מזכיר קיבוץ חצרים אהרון ידלין. בביקור בארץ נפגשו יוסי פתאל ואהרון ידלין וסוכם על ניסיון ראשון לקליטת גרעין "חזור". לאור ההערכות החפוזה ולמרות מאמצי חברי הקיבוץ בראשותו של אהרון ידלין, חוו ילדי הגרעין קשיי קליטה והסתגלות רבים. את גרעין "חזור" הדריך עמית שכטר (לימים פרופסור ודיקן הפקולטה למדעי החברה והרוח באוניברסיטת בן-גוריון) מטעם תנועת הצופים בנוסף להיותו מדריך השכבה הבוגרת בשבט "צבר" בוסטון בזמן לימודיו באוניברסיטה . אייל עירון שהיה רכז המפעלים של תנועת "צבר" בארצות הברית היה אחראי לארגון הסמינרים לחניכים מכל רחבי ארצות הברית. גרעין "חזור" הראשון מנה כ-17 בני נוער מארצות הברית, שעלו ארצה ואומצו כאמור בקיבוץ חצרים, ומאז, בכל קיץ עולים ארצה מספר ישראלים.
התרחבות פעילות הגרעין לאורך השנים
1991 – מגיעה בקשה מבוגרי שבט המפרץ (סן פרנסיסקו) של הנהגת צבר להתגייס לצבא דרך תנועת הצופים. החברה מבקשים שתנועת הצופים בארץ תעזור להם במציאת קיבוץ ותלווה אותם בהגעתם לארץ. הכפפה מורמת והגרעין הראשון מגיע לקיבוץ חצרים ומכיל כ-20 חברים.
1991-2004 – במהלך 13 השנים הבאות מגיע גרעין חדש מדי שנה. רוב החברים בו הם בוגרי ההנהגה או בנים לישראלים המתגוררים מחוץ לישראל. הגרעין הגדול ביותר המגיע לארץ מונה 36 חברים המגיעים לקיבוץ דגניה א'.
2004 – באותה שנה, נעשה ניסיון ראשון לפתוח קבוצה של גרעין אשר תגיע מהחוף המערבי. לטובת המשימה, נשלחים שליחים מהעמותה להדריך סמינרים בסן פרנסיסקו, דבר המביא להכפלת כמות המשתתפים. כתוצאה מכך, מגיעים באותה שנה לארץ כ-54 חברים משני גרעינים. בעקבות ההצלחה של שני הגרעינים, מוגשת תוכנית למשרד הקליטה ומתקבל אישור לקבלת כספים נוספים אשר ימסדו את התוכנית.
2005 – שני מוקדי הגרעינים (מזרח ומערב) ממשיכים בגיבוש הקבוצות כאשר לקראת סוף תהליך בניית הגרעין (באזור חודש מאי) מתחילות להגיע פניות רבות אל מטה בצופים בניו-יורק ומתקבלת החלטה לפתוח גרעין נוסף אשר יוקם ללא תהליך הכנה, ייקלט בישראל ויעבור שם חודש אינטנסיבי של גיבוש. באותה שנה מגיעים כ-93 חניכים כאשר הגרעין הנוסף מוקם בקיבוץ יפתח עם תחילתה של התוכנית. באותה שנה מתקיימים לראשונה סמינרים באזור לונדון אשר דרכם מגיעים מספר מצומצם של חברי גרעין ומשתלבים בגרעינים הקיימים.
רוזמרי אקרמן
רוזמרי "רוזי" ויטשס-אקרמן (בגרמנית: Rosemarie "Rosie" Witschas-Ackermann; נולדה ב-4 באפריל 1952) היא אתלטית עבר ממזרח גרמניה, אלופה אולימפית (מונטריאול 1976), אלופת אירופה (רומא 1974) ושיאנית עולם בקפיצה לגובה. הייתה לאישה הראשונה בהיסטוריה שעברה גובה של 2.00 מטר בקפיצה לגובה. היא קפצה בסגנון גלילת הבטן.
ביוגרפיה
אקרמן נולדה בשם רוזמרי ויטשס (Witschas) בעיירה לוסה, שבצפון סקסוניה.
גרעין צבר
התרחבות פעילות הגרעין לאורך השנים
2007 – בשנה זו מוקם לראשונה הגרעין הדתי הראשון, בזכות פנייה של חניכים דתיים אשר ביקשו לדעת האם קיים קיבוץ דתי אשר יכול לקלוט אותם. הנהלת התוכנית מחליטה למצוא קיבוץ דתי ולהתאים את מסגרת התוכנית לקליטתם של חניכים דתיים. הגרעין הדתי נקלט בקיבוץ טירת צבי שבעמק בית שאן ומאופיין כגרעין קטן, איכותי ומוצלח מאוד. באותה שנה עקב פניות המתקבלות באזור חודש מרץ לאחר תחילת תהליך ההכנה בארצות הברית מוקם לו גרעין מאסף אשר מקיים תוכנית סמינרים קצרה יותר. פעילות זו של הגרעין המאסף מציבה אתגרים חדשים הכרוכים בקבלה לתוכנית של ילדים אשר עוברים תהליך הכנה מקוצר וישנו קושי בבחינת התאמתם לתוכנית. בשנה זו מגיעים לישראל כ-140 חניכים הפרוסים ב-5 קיבוצים.
רוזמרי אקרמן
ביוגרפיה
באולימפיאדת מינכן (1972) סיימה אקרמן במקום שביעי בקפיצה לגובה בתוצאה של 1.85 מטר, המנצחת הייתה אולריקה מייפארת בת ה-16 ממערב גרמניה שהשוותה את השיא העולמי, 1.92 מטר.
גרעין צבר
התרחבות פעילות הגרעין לאורך השנים
2008 – בשנה זו מוקם לראשונה גרעין צבר בשיקגו האחראי על הכנת קבוצה של חניכים מאזור המיד-ווסט. הגרעין מבצע 3 סמינרים אשר בהם לוקחים חלק חניכים אשר רובם אינם מהמיד-ווסט אך הצטרפו לתהליך באיחור. באותה שנה מוקם לו גרעין נוסף בדקה ה-90 (אזור חודש מאי) אשר מורכב מחציתו מחבר'ה בישראל ומחציתו חבר'ה בארצות הברית. החניכים מקיימים סמינר בארצות הברית וסמינר נוסף בישראל טרם תחילת התוכנית. בשנה זו מגיעים לישראל כ-160 חניכים ב-6 גרעינים שונים, אחד מהם דתי.
Amor Mal Resolvido
Amor Mal Resolvido (באנגלית: Unresolved Love, ובעברית: אהבה שלא נפתרה) הוא סינגל שהוקלט על ידי הצמד הברזילאי סימונה & סימריה בשיתוף הצמד הספרדי חורחה ומטהוס. הסינגל יצא לאור ב-29 ביולי 2016, כסינגל הראשון מתוך אלבום ההופעה השלישי של הצמד, Live.
רוזמרי אקרמן
שיא עולם ראשון
בתחרות שנערכה במזרח ברלין באולם ב-28 בינואר 1973 קבעה אקרמן בקפיצה לגובה שיא עולם חדש של 1.91 מטר. בתחרות אתלטיקה שנערכה בברלין ב-24 באוגוסט 1974 קבעה אקרמן שיא עולם חדש ראשון בקפיצה לגובה כשעברה גובה של 1.94 מטר והשוותה את השיא העולמי של יורדנקה בלגובה מבולגריה.
Amor Mal Resolvido
בשיאו הגיע השיר אל המקום ה-22 במצעד שמייצג את המדינה.
גרעין צבר
התרחבות פעילות הגרעין לאורך השנים
2009 – בשנה זו מתקיימת קפיצה גדולה מאוד במספרי החניכים כאשר מגיעים לארץ 9 גרעינים שונים ביניהם 2 גרעינים דתיים כ-210 חניכים. בשנה זו מוקם גרעין המרכז את כל החניכים מאזור צפון המערב וממוקם בסן פרנסיסקו. בשנה זו מגיעים כ-25 חניכים ללא הכנה משמעותית אשר פוזרו בין הגרעינים השונים, קפיצת המדרגה בכמות החניכים הביאה את הצורך במיסוד התהליכים, ניהול ההרשמה והגדרת הסינון של המשתתפים.
Amor Mal Resolvido
רקע וכתיבה
את השיר כתבו סימונה, סימריה. השיר כשמו מדבר על אהבה שהסתבכה ובעצם לא נפתרה. מילות השיר מתארות התחלה של אהבה שעם הזמן רק מסתבכת מגרומים חיצוניים ובעצם בני הזוג לא מצליח לפתור אותה, והיא הופכת לבעיה.
רוזמרי אקרמן
שיא עולם ראשון
באולימפיאדת מונטריאול (1976) זכתה אקרמן במדליית זהב בקפיצה לגובה בשיא אולימפי חדש של 1.93 מטר לפני שרה סימיוני מאיטליה (1.91 מטר) ובלגובה (1.91 מטר).
Amor Mal Resolvido
וידאו קליפ
הווידאו קליפ הנלווה שהוציא הצמד, היה בסגנון הופעה. הם לא צילמו אותו באתר צילומים כמו בכל וידאו קליפ רגיל, אלא העלו את הצמד חורחה ומטהוס באמצע הופעה אל הבמה וכל הארבעה שרו את השיר יחד. הסרטון הפך לוויראלי במהרה, וכבר ביומו הראשון ביוטיוב מונה הצפיות שלו עמד על קרוב למיליון צפיות.
גרעין צבר
התרחבות פעילות הגרעין לאורך השנים
2010 – בשנת 2010 כבר פועלות 6 מסגרות הכנה שונות: ניו-יורק, שיקגו, לוס אנג'לס, סן פרנסיסקו לונדון וישראל אשר ביחד הביאו להקמתם של 11 גרעינים, שניים מהם דתיים. בשנה זו נפתחו במקביל קבוצות הכנה בניו-יורק ובלוס אנג'לס לאחר הקבוצות המקוריות וכמו כן זו השנה הראשונה שקמו להם שלושה גרעינים מקומיים בישראל (אחד מהם דתי). בסוף תהליך ההכנה הגיעו לארץ כ-250 חניכים.
2011 – בשנת 2011 הוקם לראשונה גרעין סטודנטים באזור ניו יורק שהגיע למושב רגבה והוכתר כהצלחה.
בשנה זו היה ניסיון לפתוח שני יעדים חדשים בצפון אמריקה: טורונטו ופלורידה. גרעין טורונטו התאחד עם גרעין מידווסט והגיע לקיבוץ דגניה, ומועמדי פלורידה הועברו להכנה בניו יורק בשל מספרים נמוכים. 12 גרעינים - 280 משתתפים.
בשנת 2012 נפתח לראשונה גרעין חורף שיצא לישראל בחודש דצמבר (קיבוץ חולית) והתגייס לצבא בחודש מרץ. הגרעין מנה 16 משתתפים.
סה"כ 8 גרעינים מצפון אמריקה – 156 משתתפים + 16 מגרעין חורף.
Amor Mal Resolvido
וידאו קליפ
נכון למרץ 2020, הווידאו קליפ צבר למעלה מ-185 מיליון צפיות, דבר אשר הופך אותו לשני הנצפה ביותר של הצמד.
גרעין צבר
התרחבות פעילות הגרעין לאורך השנים
2012 – נפתחו גרעינים בפלורידה וטורונטו (ללא שליחים אזוריים) שיצאו כגרעין אחד גדול יחד לקיבוץ מלכיה.
רוזמרי אקרמן
אקרמן קובעת היסטוריה
בתחרות שנערכה הלסינקי, פינלנד ב-14 אוגוסט 1977 קבעה אקרמן בקפיצה לגובה שיא עולם חדש של 1.97 מטר. שבועיים לאחר מכן, בתחרות שנערכה במערב ברלין ב-26 אוגוסט היא קבעה בקפיצה לגובה שיא עולם חדש נוסף של 2.00 מטר ובכך הייתה לאישה הראשונה בהיסטוריה שקפצה מעל 2 מטר.
Amor Mal Resolvido
מיקומי שיא
עם יציאתו נכנס השיר אל המקום ה-22 במצעד שבברזיל.}
גרעין צבר
התרחבות פעילות הגרעין לאורך השנים
בשנה זו החלה הפעילות עם גרעיני חבר העמים, אשר התמקמו בעיר חיפה – הגרעין העירוני הראשון.
גרעין החורף השני יצא במתכונת של 3 גרעינים – חילוני צפון אמריקה, חילוני ישראל ועולם וגרעין דתי אחד לכולם.
14 גרעינים (מתוכם 3 גרעינים דתיים) סך הכל 320 משתתפים כולל החורף (9 מצפון אמריקה 170 קיץ + 19 חורף)
רוזמרי אקרמן
אקרמן קובעת היסטוריה
באליפות אירופה שנערכה בפראג, צ'כוסלובקיה 1978 זכתה אקרמן במדליית כסף בקפיצה לגובה בתוצאה של 1.99 מטר, אחרי סמיוני שהשוותה את שיאה העולמי, 2.01 מטר ולפני בריג'יט הולצפל ממערב גרמניה (1.95 מטר).
באולימפיאדת מוסקבה (1980) סיימה אקרמן במקום רביעי בקפיצה לגובה בתוצאה של 1.91 מטר, המנצחת הייתה סימיוני שקבעה שיא אולימפי חדש של 1.97 מטר.
גרעין צבר
התרחבות פעילות הגרעין לאורך השנים
בשנה זו התרחבה הפעילות בניו יורק לארבעה גרעינים (שלושה חילוניים ואחד דתי)
רוזמרי אקרמן
הישגים ותארים
בסך הכל קבעה אקרמן 10 שיאי עולם בקפיצה לגובה, 7 שיאי עולם באצטדיון ועוד 3 שיאי עולם באולם.
גרעין צבר
התרחבות פעילות הגרעין לאורך השנים
14 גרעינים הגיעו לישראל - 12 קיבוצים ושתי ערים - ירושלים ורעננה.
סך הכל – 315 משתתפים (בלי חורף) צפי עם חורף 350.
10 גרעינים יצאו מצפון אמריקה – 196 קיץ + 24 צפי חורף.
2016 - כיום - גרעין צבר פועל במתכונת ייחודית של יצירת גרעינים לפי מאפייני קהל היעד ומגיע לתפוצה של כ-400 חיילים בודדים בשנה.
בנוסף לגרעינים דתיים וגרעין ייעודי לסטודנטים, מפעילה התוכנית גרעינים ייחודיים ליוצאי חבר המדינות, אמריקה הלטינית, בוגרי מכינות ושנת שירות בישראל ובוגרי תוכנית נעל"ה.
שלבי התוכנית
התגבשות הגרעין נעשית באמצעות כינון ארבעה סמינרים בארצות המוצא. הסמינרים מתקיימים בניו יורק, מיאמי, שיקגו, לוס אנג'לס, סן פרנסיסקו, לונדון, סידני, וישראל (עבור מועמדים הנמצאים בתוכניות ארוכות בישראל). במהלך המפגשים החניכים בוחנים את החלטתם לעלות ארצה ומתגבשים כקבוצה. בכל מחזור מגיעים החניכים לישראל ומתמקמים בקיבוץ אשר בוחר לאמצם. במשך שלושה חודשים הם נקלטים בקיבוץ ובארץ, מתכוננים לגיוס לצה"ל ומחזקים את העברית באולפן. בתקופה זו מתחיל תהליך גיוס מזורז לצה"ל, רישומם בבסיס הקליטה והמיון ומיונם לתפקידים שונים. לאחר 3 חודשים בקיבוץ מתגייסים החניכים לצה"ל וממשיכים להוות גרעין. בתור היותם חיילים בודדים (חייל בודד), רובם מגיעים מדי סוף שבוע לקיבוץ.
תהליך ההכנה
תנועת הצופים העבריים מפעילה שליחים ברחבי העולם, אשר בשיתוף הבתים הישראליים ושליחי העלייה, נותנים מענה לבני הנוער המעוניינים לחזור או לעבור לישראל, ומגבשים את הגרעין בתהליך של סמינרי הכנה בשנה הקודמת להגעתם ארצה. בסמינרים אלו עובר כל מועמד תהליך אישי של התלבטות, עד לקבלת החלטה. במקביל, עוברת הקבוצה תהליך של הכנה חברתית ומנטלית, למידה על הנעשה בארץ מבחינה תרבותית, פוליטית וחברתית, וכן היכרות עם הצבא, על תפקידיו, משמעותו החברתית ודרכי פעולתו. תהליך מקביל מתקיים גם בישראל עבור צעירים השוהים בארץ בתוכניות ארוכות ("מסע", אולפן, שנת הכשרה וכו').
מטרות תהליך ההכנה הן יצירת מסגרת לתהליך של התלבטות וקבלת החלטה אישית על המעבר לארץ, השירות בצה"ל והחברות בגרעין, ביחד עם מתן מידע והקניית כלים להתמודדות עם המעבר לישראל והשירות בצה"ל וגיבוש ועיצוב מסגרת חברתית של גרעין תומך ומלווה לתהליך הקליטה בארץ.
תהליך ההכנה הוא תהליך ממיין. בכל שנה ניגשים כ-800 מתעניינים לתהליך ההכנה אולם רק כ-400 מתקבלים התוכנית שמה דגש עליון על ההכנה והמיון מתוך הבנה ששירות צבאי אינה משימה קלה לחיילים שנולדו וגדלו בישראל ויש להם את מערכת התמיכה של המשפחה הגרעינים ולכן על אחת כמה וכמה אינה פשוט לחייל בודד.
לגרעין צבר אין "מכסה" שעליה למלא ולכן רק הטובים ביותר יתקבלו לתוכנית ויתחילו את פרק הקליטה.
בשל התפרצות נגיף הקורנה, שגרת תהליך ההכנה של גרעין צבר עברה למתכנות אונליין שבועית.
אולפן מקדים
בהמשך, עוברים החניכים חודש וחצי של לימודי אולפן עברית אינטנסיביים ב"כפר גרעין צבר" ברעננה. חברי הגרעינים המשתתפים באולפן מגיעים מכל העולם, ומלווים על ידי מדריכים חברתיים. בשעות אחר הצהריים, ישנן פעילויות חברתיות והתנדבות בעיר רעננה.
בשנת 2020 - הפסיקה תוכנית גרעין צבר את פעילות האולפן המקדים בשל משבר הקורונה ועברה ללימודי אולפן במתכונת וירטואלי.
פרק הקליטה ביישוב הקולט
בשלושת החודשים הראשונים בישראל עוברים חברי הגרעין תהליך של קליטה בקיבוץ או העיר המאמצים, הכולל השתלבות במסגרת החיים הקהילתית, לימודי אולפן, טיפול בעניינים ביורוקרטיים של הקליטה בארץ, סמינרים בנושאים שונים, וכן תהליך מזורז של קליטה, מיון והכנה לצה”ל. כל חבר גרעין "מאומץ" על ידי משפחה מארחת בקהילה.
השירות הצבאי
לאחר הגיוס לצה”ל, משתלבים חברי הגרעין במסלולי שירות על בסיס אינדיבידואלי בהתאם ליכולותיהם, רצונותיהם וצרכי הצבא. מסגרת הגרעין ממשיכה להתקיים גם במהלך תקופת השירות הצבאי – חברי הגרעין ממשיכים להתגורר בקיבוץ או בעיר במהלך סופי השבוע ובחופשות - צוות הגרעין וצוות הליווי מטעם תנועת הצופים ממשיכים ללוות את חברי הגרעין לאורך השירות הצבאי, עוקבים אחר תהליך השתלבותם במערכת הצבאית ומארגנים סמינרים ואירועים תוך כדי השירות בצה”ל, על מנת להמשיך ולשמר את מסגרת הגרעין.
מועדון הבוגרים
בוגרי גרעין צבר מצטרפים למועדון הבוגרים אשר מקדם אירועים שונים כגון כנסי משתחררים, ערבי תרבות ועוד. רבים מבוגרי גרעין צבר מתנדבים באמצעות מועדון הבוגרים בליווי של "אח בוגר" לחיילים בודדים צעירים יותר בגרעין צבר.
מחזורים
ישנם שני מחזורים בכל שנה בהם מצטרפים חניכים חדשים לתוכנית גרעין צבר. מחזור הקיץ הוא המחזור הגדול והוא מתחיל עם סמינרי הכנה בין חודש ינואר לחודש יוני, כאשר פרק הקליטה בישראל מתחיל בחודש אוגוסט ומסתיים בחודש נובמבר עם הגיוס. סמינרי ההכנה של מחזור החורף מתקיימים בחודשים אוקטובר-נובמבר, ופרק הקליטה מתחיל בחודש דצמבר ומסתיים בחודש מרץ עם הגיוס.
גרעיני צבר בישראל
במסגרת גרעין צבר עלו עד כה לישראל בני נוער רבים כדי לשרת בצה"ל.
הגרעינים מתבססים בקהילות קולטות ברחבי הארץ אשר נבחרות בהתאם במיוחד עבור העולים החדשים ובהתאם לתנאי משרד הביטחון.
הגרעין המקורי החלוצי התארגן בארצות הברית כבר ב-1985, ועלה לארץ בקיץ 86 למסגרת נח"ל בקיבוץ גַּלְעֵד, ושנה לאחר מכן ב-1987, יצא גרעין שני לקיבוץ חצרים. היה זה ניסיון ראשוני לבנות מסגרת לחניכים המעוניינים לחזור ארצה.
גרעין ראשון - שנת 1991: במסגרת גרעין "חזור" הגיעו 17 חניכים שנקלטו בקיבוץ חצרים.
גרעין שני - שנת 1992: במסגרת גרעין "אב"א" (אנו באנו ארצה) הגיעו 27 חניכים לקיבוץ נחל עוז.
גרעין שלישי - שנת 1993: במסגרת גרעין "אחווה" (אנחנו חוזרים הביתה) הגיעו 30 חניכים לקיבוץ נחל עוז. גרעין רביעי - שנת 1994: במסגרת גרעין "לה"ב" (לחזור הביתה ביחד) הגיעו 17 חניכים לקיבוץ גלעד.
גרעין חמישי - שנת 1995: במסגרת גרעין "עמית" הגיעו 27 חניכים לקיבוץ גשר הזיו.
גרעין שביעי - שנת 1997: במסגרת גרעין "נחשול" הגיעו 34 חניכים לקיבוץ אשדות יעקוב איחוד.
גרעין שמיני - קיץ 1998: במסגרת גרעין "יובל" הגיעו 20 חניכים לקיבוץ עמיעד.
גרעין תשיעי - קיץ 1999: במסגרת גרעין "גבולות" הגיעו 26 חניכים לקיבוץ יפתח.
גרעין עשירי - קיץ 2000: במסגרת גרעין "עשור" הגיעו 16 חניכים לקיבוץ אשדות יעקוב איחוד.
גרעין 11 - קיץ 2001: במסגרת גרעין "של"מ" הגיעו 20 חניכים לקיבוץ דגניה א'.
גרעין 12 - קיץ 2002: במסגרת גרעין "אייל" הגיעו 20 חניכים לקיבוץ יפתח.
גרעין 13 - קיץ 2003: במסגרת גרעין "לביא" הגיעו 35 חניכים לקיבוץ דגניה א'.
גרעין 14 - קיץ 2004: במסגרת שני גרעינים הגיעו 50 חניכים: גרעין "ניצן" אומצו בקיבוץ דגניה א', גרעין "ירדן" אומצו בקיבוץ דגניה ב'.
גרעין 16 - קיץ 2006: ארבעה גרעינים לקיבוץ סאסא, כפר הנשיא, קיבוץ עין חרוד איחוד וקיבוץ יראון.
גרעין 17 - שנת 2007: חמישה גרעינים: יפתח, מעוז חיים, גדות, יזרעאל, טירת צבי.
גרעין 18 - שנת 2008: שישה גרעינים: יפתח, הזורע, שמיר, ברעם, בית העמק, שדה אליהו.
גרעין 19 - שנת 2009: תשעה גרעינים: דגניה א', סאסא, יזרעאל, יראון, טירת צבי, עין השופט, מלכיה, אורטל, לביא.
גרעין 20 - שנת 2010: 11 גרעינים: חצרים, יפתח, שמיר, ברעם, בית העמק, שדה אליהו, מלכיה, בארות יצחק, חולית, כנרת, ניר יצחק.
גרעין 21 - שנת 2011: 12 גרעינים: יפתח, דגניה א', הזורע, לביא, חולית, גבע, דן, מגן, חניתה, סעד, רגבה, שער הגולן.
גרעין 22 - שנת 2012: 15 גרעינים: חצרים, רמת השופט, מעוז חיים, טירת צבי, שדה אליהו, מלכיה, בארות יצחק, כנרת, ניר יצחק, חיפה (גרעין עירוני), עין השלושה, ניר עוז, אורים, מעלה גלבוע, נוה איתן.
גרעין 24 - שנת 2014: 18 גרעינים: מעוז חיים, בארות יצחק, כנרת, ניר יצחק, גבע, מגן, סעד, רגבה, שער הגולן, עין השלושה, נוה איתן, כפר גרעין צבר ברעננה (4 גרעינים), קבוצת יבנה (2 גרעינים), להב.
גרעין 25 - שנת 2015: 19 גרעינים: מגן, אורים, דביר, כפר גרעין צבר ברעננה (2 גרעינים), יזרעאל, לביא, טירת צבי, מעלה גלבוע, בית זרע, אשדות יעקב איחוד, מלכיה, יחיעם (2 גרעינים), כפר מסריק, מעוז חיים, בית רימון, גניגר, חניתה.
גרעין 26 - שנת 2016: אפיקים, ניר עוז, כפר גרעין צבר רעננה, יחיעם, עלומים, כיסופים, להב, ניר יצחק, עין השלושה, כפר גרעין צבר איבים
גרעין 27 - שנת 2017: מעוז חיים, אורים, יחיעם, להב, לביא, גבע, כנרת, רגבה כפר גרעין צבר רעננה, קבוצת יבנה
גרעין 28 - שנת 2018: קיץ: כפר גרעין צבר רעננה (שני גרעינים), אורים, סעד (שני גרעינים), ניר יצחק, טללים, בית זרע, אפיקים, גזית, כיסופים, שדה אליהו, כפר מסריק, חניתה חורף: כפר גרעין צבר רעננה, עין צורים (דתי)
גרעין 29 - שנת 2019: קיץ: עין החורש, רגבה, מלכיה, מולדת, כיסופים, מעוז חיים, ארז, אורים, לביא (שני גרעינים), להב, כפר גרעין צבר רעננה (שלושה גרעינים). חורף: כפר געין צבר רעננה (שני גרעינים), שדה אליהו דתי
גרעין 30 - שנת 2020: קיץ: לוחמי הגטאות, גשר הזיו, גבע, גזית, בית זרע, אפיקים, קבוצת יבנה, אורים, ניר יצחק (שני גרעינים), עלומים, כפר גרעין צבר רעננה (שלושה גרעינים). חורף: כפר גרעין צבר רעננה (שני גרעינים), רביבים, שדה אליהו
זאב בלהות
זאב בלהות (שם מדעי: Aenocyon dirus) הוא מין של טורף נכחד שהיה קרוב לזאב המצוי, והיה נפוץ בתקופתו לאורך אמריקה הצפונית ואמריקה הדרומית בתקופת הפליסטוקן, לפני 125,000 עד 10,000 שנים.
בעבר נחשב למין נכחד של כלב אך חלק מהחוקרים משייכים אותו לסוג יחידי - Aenocyon.
גילוי
המין נתגלה בעיירה במדינת אינדיאנה בקיץ 1854, כאשר הנהר אוהיו היה בשפל. העצמות שנתגלו הועברו לפלאונטולוג ג'וזף ליידי (Leidy), שקבע ב-1858 כי זהו מין חדש של זאב שנכחד.
זאב הבלהות ידוע בעיקר בשל נוכחותו המרובה בבורות הזפת בלה בריאה שבקליפורניה. נמצאו שם למעלה מ-3,600 מאובנים של זאבים, יותר מכל יונק אחר. המספר הגבוה מרמז שזאב הבלהות, כמו זאבים מודרניים וכלבים, צדו ככל הנראה בלהקות. הדבר גם נותן תובנה על הלחצים שהיו על המין קרוב לזמן היכחדותו.
ממדים
זאב הבלהות היה גדול יותר מהזאב המצוי, והגיע לאורך ממוצע של 1.5 מטרים ולמשקל שנע בין 50 קילוגרם ל-79 קילוגרם. למרות מאפיינים דומים לזאב המצוי, היו הבדלים מהותיים בין שני המינים הללו. הרגליים של זאב הבלהות היו מוצקות יותר וקצרות יותר ביחס לגופו מאלו של הזאב המצוי. כמו כן מעטפת המוח שלו הייתה קטנה יותר מזה של זאב מצוי באותו הגודל.
שיניים
השיניים שלו היו דומות לאלו של הזאב המצוי, אך גדולות במקצת.
פלאונטולוגים רבים העריכו כי השיניים הגדולות יחסית נועדו למחוץ עצמות. אולם, מדענים אחרים הצביעו על כך שכוח הנשיכה שלהם היה זהה לזה של כלביים אחרים כמו זאב ערבות או זאב טלוא, דבר המצביע על אותה התזונה. שיני זאב הבלהות היו חסרות את ההתאמות הנדרשות לריסוק עצמות, כמו אצל צבועים לדוגמה. הסברה הקיימת היא שהם הרגו, בדומה לקרוביהם הקטנים יותר, על ידי רצף של נשיכות לא עמוקות, דבר המצביע גם על התנהגות חברתית ברורה.
אבולוציה והכחדה
תיעוד מאובנים מצביע על כך שהסוג כלב התפתח באמריקה הצפונית מהסוג הקטן, הדומה לשועל, לפטוקיון (Leptocyon) בנקודת זמן כלשהי בסוף תקופת המיוקן לפני כ-9–10 מיליוני שנים, ביחד עם שני הסוגים, שועל אפור ושועל. הכלביים התפשטו במהרה לאסיה ואירופה והפכו לאבותיהם של הזאבים, שועלים, תנים ושועלי ראקון. לאחר מכן הם התפשטו גם לאפריקה ואמריקה הדרומית.
כלב ארמברוסטרי
במהלך 9 מיליון שנה חלו התפתחות וגיוון רב בזאבים של אמריקה הצפונית, כשבערך אמצע תקופת הפליסטוקן המין כלב ארמברוסטרי (Canis armbrusteri) הופיע, וקיימות הוכחות שזאב הבלהות התפתח ממין זה. בהדרגה זאב הבלהות החליף אותו ותחום תפוצתו קטן רק לאזורים של דרום-מזרח ארצות הברית ובפרט לפלורידה. בזמן הזה, תחום תפוצתו של זאב הבלהות התפשט והוא גם היגר לאמריקה המרכזית והדרומית, שם מאובנים שלו מתועדים לסוף תקופת הפליסטוקן.
נוכחות
זאב הבלהות היה נפוץ מאוד בתקופת הפליסטוקן. בערך לפני 10,000 שנים הוא נכחד ביחד עם מרבית החי באמריקה הצפונית. במהלך סוף תקופת הפליסטוקן (לפני כ-300,000 שנה) חצה הזאב המצוי לתוך אמריקה הצפונית והתחרה עם זאב הבלהות. לפני כ-16,000 שנה, ביחד עם סוף עידן הקרח האחרון והופעת האדם באמריקה הצפונית, החלו מרבית היונקים הגדולים, מהם ניזון זאב הבלהות, להיכחד. בהיותו איטי משאר מיני הזאבים ביבשת, בעיקר מהזאב המצוי ומהזאב האדמוני, לא היה זאב הבלהות מסוגל לצוד את סוגי הטרף המהיר ששרדו, ונאלץ לחיות מפגרים. לפני כ-10,000 שנה נכחד זאב הבלהות, יחד עם שאר היונקים הגדולים.
מיכאיל אוסייבסקי
מיכאיל אדוארדוביץ' אוסייבסקי (Осеевский Михаил Эдуардович; נולד בלנינגרד ב-30 בנובמבר 1960) הוא כלכלן ומדינאי רוסי. כיהן כסגן מושלת סנקט פטרבורג, ולנטינה מטוויינקו וכיהן כסגנהּ בכל משך כהונתה כמושלת העיר.
בינואר 2012, דמיטרי מדבדב מינה אותו לתפקיד סגן שר לפיתוח כלכלי של רוסיה. בשנת 2012 מונה לסגן יו"ר דירקטוריון הבנק למסחר חוץ. ב-3 במרץ 2017 מונה לנשיא חברת רוסטלקום.
ביוגרפיה
מיכאיל אוסייבסקי נולד בלנינגרד לאדוארד אוסייבסקי ב-30 בנובמבר 1960.
בשנת 1983 סיים את לימודיו במכון הפוליטכני של לנינגרד ע"ש מיכאיל קלינין. עד 1986 היה מזכיר הוועדה של הקומסומול בפקולטה למכניקת החשמל במכון הפוליטכני של לנינגרד והתקדם בעבודה עד לתפקיד של מהנדס בכיר.
מ-1986 ועד 1993 היה מהנדס בחברת "אלקטרופיזיקה".
בשנים 1993–1999 היה סגן מנהל הבורסה לניירות ערך בסנקט פטרבורג וכיהן במקביל גם כחבר במועצה המומחית של הוועדה הפדרלית לניירות ערך.
בספטמבר 1999 היה סגן יו"ר מועצת המנהלים של בנק התעשייה והבנייה (Промышленно-строительный банк) בסנקט פטרבורג.
בנובמבר 2003 התמנה לסגן מושל סנקט פטרבורג, והיה ליועץ הכלכלי של ולנטינה מטוויינקו שהתעסק בפיתוח הכלכלי של העיר. בנובמבר 2005 התמנה ליו"ר מועצת המנהלים של חברת "מטרוקום" והיה חבר מועצת המנהלים של בנק VEB-Invest.
ב-2008 הוא ביקר בישראל בראש משלחת של כ-160 איש, על מנת לחתום על הסכם שיתוף פעולה ייחודי בין ממשלת העיר סנקט פטרבורג לעיריית חיפה והיה זה הסכם שיתוף הפעולה הראשון מסוגו שנחתם בין עיר רוסית לעיר ישראלית.
ביוני 2010 מונה לראש האדמיניסטרציה של מושלת סנקט פטרבורג והיה ממייסדי התחרות הלאומית לאנשי העסקים המוצלחים ביותר של רוסיה, הנערכת מדי שנה מאז 2010.
כשכיהן כסגן מושל העיר, אוסייבסקי היה ממארגני פורום סנקט פטרבורג הבינלאומי לכלכלה, מתוקף תפקידו כמחזיק תיק הכלכלה במועצת העיר ויו"ר וועדת התיאום של הפורום.
באוגוסט 2011, מפלגת רוסיה המאוחדת קידמה אותו כמועמד לתפקיד מושל העיר סנקט פטרבורג, לצד ואדים טיולפאנוב וגאורגי פולטאבצ'נקו, שנבחר לבסוף למושל העיר. בינואר 2012 היה לסגן השר לפיתוח כלכלי של רוסיה.
חייו האישיים
מיכאיל נשוי ויש לו שני בנים.
דורי שמעון
דוּרי שַמְעוּן (בערבית: دوري شمعون; נולד ב-8 בנובמבר 1931) הוא מדינאי נוצרי מרוני לבנוני. הוא עומד בראש המפלגה ליבראלית-לאומית, אותה יסד אביו כמיל שמעון בשנת 1958. כמו כן משמש שמעון כחבר בארגון קורנת שהוואן (قرنة شهوان), איחוד מדינאים, אנשי רוח ואנשי עסקים לבנונים, ברובם נוצרים, המתנגדים לאג'נדה הפרו-סורית של נשיא לבנון, אמיל לחוד. דורי שמעון מכהן כראש העיר של דיר אל-קמר.
ביוגרפיה
דורי שמעון הוא בנו הבכור של נשיא לבנון בשנים 1952-1958, כמיל שמעון. דורי עבד כמהנדס ושמר מרחק מהזירה הפוליטית. אך כשנרצח אחיו הצעיר, דני שמעון, שעמד בראש מיליציית "הנמרים" וירש את אביו בראשות מפלגתו, לקח דורי את הפיקוד ועמד בראשות המפלגה הליברלית-לאומית. מאז, סייר דורי שמעון בקהילות הלבנוניות בארצות רבות, ביניהם ארצות הברית, קנדה, צרפת וניו זילנד. במסעותיו אלה הוא עסק בתעמולת-נגד לנוכחות הסורית בלבנון ולמשטר הבובות שלה. אין דורי מאמין שהנחלה הלבנונית תגיע מבחוץ. אין בו אימון לרצון האמריקני והצרפתי לעזור לעם הלבנוני. דורי שמעון צוטט כאומר כי הוא מאוכזב קשות מהמדיניות הישראלית כלפי נוצריי לבנון, אותם היא נטשה בשעת-מבחנם הקשה ביותר. אין ספק שדורי מתכוון ליציאה הפתאומית מדרום לבנון ולעובדה שאחיו נרצח תחת עיניה הפקוחות של ישראל וזאת לאחר שאביו חפש את הקשר הישראלי.
כראש המפלגה הליבראלית לאומית, דורי שמעון החרים את הבחירות לפרלמנט הלבנוני בשנים 1992, 1996 ו-2000 משום שטען כי התוצאות נקבעו מראש, זאת בדומה לפוליטיקאים נוצרים רבים אחרים. דורי לקח חלק מרכזי במהפכת הארזים, אותו גל מהפכני לבנוני לאומי שקם עם רצח רפיק אל-חרירי שקרא ליציאה המיידית של הכוחות הסורים מלבנון.
בנו הצעיר של דורי נרצח גם הוא בהתנקשות. בנו הבכור, כמיל שמעון ג'וניור, עוסק בפוליטיקה. הוא לא הצליח לזכות במושב בפרלמנט בבחירות ב-2005.
אפגני (מטבע)
אפגני (בפשטו/פרסית: افغانۍ; סימון לפי תקן ISO 4217: AFN) הוא ההילך החוקי של אפגניסטן, והוא מחולק למאה פּוּל (پول). המעבר מן המטבע הקודם, הרופיה, אל האפגני ב-1925, נוצל לעריכת פיחות בשווי המטבע ביחס של 11 ל-10.
בין 7 באוקטובר 2002 ל-2 בינואר 2003, הוחלף המטבע הישן באפגני חדש, לפי שערים שונים לסדרות שונות.
יצחק היינמן
יצחק הַיְינֶמַן (בגרמנית: Isaak Heinemann; י"ג בסיוון ה'תרל"ו, 5 ביוני 1876 – כ"ט בתמוז ה'תשי"ז, 28 ביולי 1957) היה פרופסור לספרות קלאסית, ספרות הלניסטית ופילולוגיה. חתן פרס ישראל למדעי היהדות.
קורות חיים
היינמן נולד בפרנקפורט שבגרמניה. בנעוריו היה תלמידו של הרב מרדכי מקס הורביץ, לצד לימודי חול. למד את לימודיו האקדמיים באוניברסיטאות שטרסבורג, גטינגן וברלין, ובה למד גם בבית המדרש החרדי לרבנים. בשנת 1897 הוסמך היינמן בפילולוגיה קלאסית.
בשנים 1900–1939 ערך היינמן את ה-Monatsschrift für Geschichte und Wissenschaft des Judentums (הירחון להיסטוריה היהודית ולמדעי היהדות). בנוסף, הוא הורה בבית המדרש לרבנים בברסלאו (1919–1938) ושימש פרופסור להיסטוריה הלניסטית ומדעים קלאסיים באוניברסיטת ברסלאו (משנת 1930). בשנת 1939 עלה לארץ ישראל ולימד בסמינר למורים דתיים בשכונת בית וגן.
היינמן נודע במחקריו ופרסומיו הנוגעים לפרשנות הספרות ההלניסטית, ספרות יוון וספרות ישראל העתיקה. בין מפעליו נודעו תרגומו לגרמנית של כתבי פילון האלכסנדרוני ותרגומן לעברית של אגרות הרש"ר הירש. כמו כן הוא נמנה בין עורכי האנציקלופדיה המקראית.
בשנת 1955 הוענק להיינמן פרס ישראל למדעי היהדות.
מפרסומיו
ספרים:
מאמרים:
קישורים חיצוניים
מאמרים:
חטיבת אל-קודס
ליוואא' אל-קודס (בערבית: لواء القدس, תרגום: "חטיבת ירושלים") היא מיליציה פלסטינית סונית, הנלחמת במלחמת האזרחים בסוריה לצד הממשלה הסורית ופועלת בעיקר באזור חלב. הקבוצה הוקמה בשנת 2013 בידי המהנדס מוחמד א-סעיד. החטיבה מורכבת בעיקר מפעילים פלסטינים סונים ממחנה הפליטים א-ניירב, ומספר פעיליה עומד על כ-4,000. חטיבת אל-קודס מורכבת משלושה גדודים - גדוד אריות ירושלים (كتيبة أسود القدس), גדוד ההרתעה (كتيبة الردع) וגדוד אריות חלב (كتيبة أسود الشهباء).
בשנת 2015 סייעה הקבוצה לצבא הסורי בניסיונותיו לפתוח את קו האספקה המרכזי לחלב. עד אותה שנה, ספגה החטיבה כ-200 הרוגים וכ-400 פצועים.
ב-9 בספטמבר 2017 דווח כי כ-3,000 פעילים מהחטיבה הגיעו מאזור חלב לדיר א-זור במטרה לכבוש את האזור מידי המדינה האסלאמית.
ב-9 באפריל 2023 לקחה החטיבה אחריות על שיגור רקטות משטח סוריה לעבר רמת הגולן שבצפון ישראל יממה קודם.
אסון הונדה פוינט
אסון הונדה פוינט היה אירוע שבו איבד צי ארצות הברית את המספר הגדול ביותר של ספינות בעת שלום. תשע משחתות עלו על שרטון בשל טעות ניווט בערב 8 בספטמבר 1923, בעת ששטו במהירות של 20 קשר באזור הונדה פוינט, כמה קילומטרים מהצד הצפוני של תעלת סנטה ברברה לחופי קליפורניה. באסון נהרגו עשרים ושלושה מלחים, שבע מהמשחתות נהרסו לחלוטין ושתיים נוספות נפגעו בצורה קלה.
השתלשלות האירוע
הספינות, שהיו חלק משייטת המשחתות מס' 11 בפיקודו של אל"ם אדוארד ה. ווטסון, היו בדרכן מסן פרנסיסקו לסן דייגו. ווטסון היה בספינת הדגל שהובילה את השייטת, שמנתה ארבעה-עשרה משחתות, כולן מדגם Clemson, שהיו בשירות פחות מחמש שנים. הספינות פנו מזרחה, מתוך כוונה להיכנס לתוך תעלת סנטה ברברה, בשעה 21:00.
הספינות נווטו על פי חישוב DR ולא על ידי ניווט חופי, והערכת מיקומן נעשתה על פי כיוון השיט וחישוב המהירות, כפי שנמדדה לפי סיבובי המדחף. באותו זמן היה הניווט על ידי משואות רדיו חדש יחסית וטרם זכה לאמון רב. במשחתת "Delphy" דווקא היה מקלט רדיו לשם ניווט, אולם הנווטים התעלמו מדיווחיו מתוך הנחה שהם שגויים. לא נעשה גם שימוש במדידות עומק, שכן לשם ביצוע מדידות אלו היה צריך להאט את הספינות.
מוקדם יותר באותו יום עלתה ספינת דואר מונעת בקיטור בשם "Cuba" על שרטון באותו אזור. יש הסבורים ששתי התקריות קשורות לזרמים יוצאי דופן בתעלת סנטה ברברה שנגרמו עקב רעידת האדמה בקאנטו שאירעה שבוע קודם כן.
בסופו של דבר פסק בית המשפט של הצי, שחקר בפרשה, כי האשמה בתאונה נחה על כתפי מפקד הכוח והנווטים. כמו כן הוטלה האשמה על כתפיהם של כל מפקדי האוניות המעורבות, על פי המסורת שלפיה בראש ובראשונה המפקד אחראי על ניווט ספינתו, גם אם היא חלק משייטת.
משחתות שלא נפגעו
חמש משחתות הצליחו לצאת ללא פגע:
פרטים נוספים
על סיפון הדלפי היה אזרח אחד, יוג'ין דומן, שהיה אורחו של אל"ם ווטסון. השניים נפגשו ביפן. דומן היה מומחה ליפן בשירות משרד החוץ האמריקאי.
הונדה פוינט ("נקודת הונדה"), המכונה גם "פוינט פדרנלס", נמצאת ליד לומפוק שבקליפורניה. היא היום חלק מבסיס חיל האוויר האמריקאי ונדנברג. במקום ישנו לוח זיכרון לזכר האירוע.
יוהאן רובק
יוהאן רובק (בשוודית: Johann Robeck; 1672, קאלמאר, שוודיה – 1735, בקרבת ברמן) היה פילוסוף ורופא שוודי-גרמני. לא הרבה שרד על חייו של רובק; ידוע שהוא נולד כלותרני אך המיר את אמונתו לקתוליות ב 1704.
חיבורו הפילוסופי-תאולוגי המתיר התאבדות, בשם "על מעשה המוות הרצוני, או בחינה של שקרים, הבלים וכשלים המשמשים כטענות" (לטינית: "De morte voluntaria exercitatio sive examen calumniarum nugarum et fallaciarum quibus tanquam argumentis utuntur"), עורר פולמוס בקרב משכילי אירופה בדורו, בעיקר לאחר שהוא עצמו התאבד בטביעה בנהר הווזר שבקרבת העיר ברמן. חיבורו מתמצה בטענה כי החיים הם מתנה: כאשר אלוהים מעביר את המתנה לרשותו של האדם, הוא מעביר גם את כל זכויותיו על המתנה לאדם. לפיכך, אדם המעוניין לאבד עצמו לדעת אינו יכול לפגוע בכך באלוהים, נותן המתנה.
רובק מוזכר בהערת אגב בספר הסאטירי "קנדיד" מאת וולטר.
קרחון שומייקר
הקרחון זורם לכיוון מזרח, לאורך המורדות הדרומיים של גבעות דיילי.
הקרחון נשפך אל קרחון אוויאייטור.
גילוי ומיפוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של לוטננט (לימים קפטן) בריאן ה. שומייקר (Brian H. Shoemaker), מצי ארצות הברית, שהיה טייס מסוקים בטייסת VX-6, בתחנת מקמרדו בשנת 1967.
מיג-35
מיקויאן מיג-35 (ברוסית: МиГ-35; קוד דיווח נאט"ו: פולקרום-F) הוא מטוס קרב רוסי מדור 4.5 (4++) שיוצר במיוחד כדי להשתתף במכרז MRCA של חיל האוויר ההודי ומהווה שדרוג כללי של מטוס המיג-29 אשר נמצא בין היתר בשירות חיל האוויר ההודי. עד כה יוצרו 2 דגמי אב טיפוס של המטוס שערכו את טיסת הבכורה הרשמית במהלך מופע אווירי בהודו בתחילת 2007.
בינואר 2017 החלו טיסות מבחן של המטוס והוא הוצג לראשונה בפני רוכשים פוטנציאליים. הוזמנו 37 מטוסי מיג 35 בעלות של 1.1 מיליארד דולר ולפי התכנון כוחות האוויר והחלל הרוסיים יצוידו ב-30 יחידות עד שנת 2020.
באוגוסט 2019 בשולי הסלון האווירי במוסקבה נודע כי החל ייצור סדרתי של המטוס.
Aero India 2007
המיג 35 ערך את טיסת הבכורה הרשמית שלו במהלך התערוכה האווירית "אירואינדיה", שנערכה בבנגלור, הודו. המטוס נחשב למוביל לזכייה במכרז ה-MRCA - מטוס הקרב העתידי של חיל האוויר ההודי. במסגרת המכרז מתכננת הודו לרכוש 126 מטוסי קרב מתקדמים. המיג 35 מתמודד בין היתר עם מטוסי ה-F-18 וה-F-16 האמריקאיים, ה-מיראז' 2000-9 והדאסו ראפאל הצרפתיים, ה-יורופייטר טייפון האירופאי ומטוס ה-JAS-39 גריפן השוודי.
OLS
מערכת "OLS" היא מערכת המזהה עצמים שונים הן באוויר והן על פני הקרקע על ידי זיהוי חתימת החום של המטרות. היא מותקנת בחזית המטוס ומשדרת מידע לקסדת הטייס. הטווח היעיל בו המערכת יכולה לאתר עצם אווירי הוא כ-45 ק"מ, וטווח הזיהוי של העצם עומד על כ-10 ק"מ. יכולת הזיהוי של מטרות קרקעיות משתנה מאוד הן בגלל גודל המטרה והן בגלל תוואי הקרקע. המערכת לא קורנת ולכן המטוס לא ניתן לאיתור על ידי אמצעים סבילים במהלך שימוש במערכת.
ייצוא
המטוס מיועד לשימוש חיל האוויר הרוסי אומנם אך 20 יחידות כבר הוזמנו על ידי חיל האוויר המצרי
גלריה
מיג-35 בסלון האוויר והחלל הבינלאומי בשנת 2009:
הזרקת קוד
הזרקת קוד (באנגלית: Code Injection) היא טכניקת האקינג המנצלת חולשת אבטחה בתוכנה המאפשרת את שינוי מהלך הביצוע שלה. הדבר נעשה באמצעות העברת קלט לא צפוי, המכיל פקודות זדוניות, שמבוצעות כחלק מביצוע התוכנית. טכניקות נפוצות של הזרקת קוד כוללות הזרקת SQL למסדי נתונים ו-XSS לאתרי אינטרנט. הזרקת קוד נובעת לרוב מכך שהתוכנית אינה מבצעת בדיקת תקינות של קלטים המועברים אליה.
התקפות הזרקת קוד נפוצות מאוד במערכות המתוכנתות בשפה מפורשת (שפת interperter) או שפת תסריט (script) כגון PHP ,SQL ,Perl שנפוצות מאוד בפיתוח ישומי web. עם זאת ניתן לבצע התקפות הזרקת קוד גם במערכות המבוססות שפות תכנות מהודרות כגון התקפת גלישת חוצץ (Buffer Overflow attack).
אופן הביצוע
המידע שמספק המשתמש משמש, לעיתים קרובות, כקלט עבור תוכנה שנכתבה בשפה מפורשת. הקוד שמבצע המפרש (interperter) הוא שילוב של פקודות שנכתבו מראש על ידי מפתח התוכנה ומידע שמסופק על ידי המשתמשים. התוקף, באמצעות תכנון קפדני, שותל בקלט מידע שיש לו משמעות בשפת התכנות. כתוצאה מכך המידע מפורש כהוראות בשפת התכנות, ופקודותיו של התוקף מבוצעות כאילו נכתבו על ידי מפתח התוכנה המקורי. דרך הפעולה משתנה בין התקיפות השונות. בתקיפת SQL injection השימוש הוא בשפת SQL על מנת למצוא פרצות בהוראת שליפה שנשלחת אל מסד הנתונים. בצורה כזו ניתן לבצע שליפה ממסד הנתונים על פי רצון התוקף ו"לדרוס" את השאילתא שהייתה אמורה להתבצע.
מניעת הזרקת קוד
כדי למנוע בעיות של הזרקת קוד, יש להשתמש בשיטות לטיפול מאובטח בקלט ופלט, כגון:
בנק קומרסיאל דה פלסטין
בנק קומרסיאל דה פלסטין היה בנק, שפעל בארץ ישראל בין השנים 1909 ל-1920. הבנק נחשב כבנק הלאומי של ערביי ארץ ישראל.
הבנק הוקם בירושלים. יו"ר הנהלת הבנק היה איסמאעיל ביי אל חוסייני, מוסלמי על פי דתו, ונוהל בידי סלים ביי איוב, נוצרי על פי דתו. חברת אפ"ק בראשות זלמן דוד ליבונטין השקיעה עד כדי מחצית מהונו של הבנק. בדרך זו חשב ליבונטין להתגבר על המגבלות המשפטיות שמנעו מיהודים לקנות אדמות, ולהשתתף במיזמים כלכליים. לבנק מונה סגן מנהל, יצחק די-אבילא, עובד אפ"ק, כמעט עד סגירתו. ואכן הבנק רכש קרקעות באזור רצועת עזה, שלאחר מכן הועברו לידי אפ"ק, אולם מאוחר יותר משכה אפ"ק את ידה מהעניין.
לבנק הייתה חברת בת שביצעה עבודות ציבוריות כפריסת חשמל, הנחת קווי מים וביוב.
אייל דורון
אייל דורון (נולד ב-1969) הוא מרצה וחוקר בתחום החשיבה היצירתית, סופר, מלווה מנהלים וארגונים בארץ ובעולם, מנהל תוכנית להכשרת מנהלים באוניברסיטת רייכמן. בעבר היה יוצר טלוויזיה ותיאטרון.
בשנים האחרונות עוסק דורון בתחום החינוך היצירתי ובאתגרי עולם העבודה החדש בעידן הטכנולוגי ועם עליית הבינה המלאכותית.
יועץ ומלווה מנהלים וארגונים
החל משנת 2010 מלווה דורון מנהלים וארגונים בתהליכים המטפחים יכולות של ניהול יצירתי ובפתרון בעיות מורכבות.
דורון עבד בין השאר עם חברות גדולות דוגמת גוגל ישראל, פלייטיקה, innoviz, משרדי ממשלה, מכבי שירותי בריאות, מגדלי הים התיכון, טבע ובנקים בישראל.
משנת 2014 מרצה בבית הספר לפסיכולוגיה באוניברסיטת רייכמן ומנהל תוכנית הכשרה למנהלים בבית הספר להכשרת מנהלים באותו המוסד.
השכלה
דורון למד בבית הספר ללימודי תיאטרון באוניברסיטת תל אביב ובשנת 2005 סיים דוקטורט תחת הנחייתו של פרופ' שמעון לוי. נושא עבודת הדוקטורט היה: "קתרזיס בתיאטרון ובטלוויזיה - החוויה של צפייה בטלוויזיה וזיקתה לחוויה של הולכי תיאטרון".
לאחר מכן השלים פוסט-דוקטורט בבית הספר לטיפול באמצעות אמנויות באוניברסיטת חיפה תחת הנחייתם של פרופ' רחל לב-ויזל ופרופ' מריו מיקולינסר, במסגרתו חקר יצירתיות בקרב ילדים ונוער. בעקבות זאת, ייסד את שיטת SEISEI לפיתוח חשיבה יצירתית, אשר זכתה להכרה כאחת ממאה שיטות החינוך החדשניות בעולם לשנת 2019 על ידי הארגון הפיני HundrED, ארגון ללא מטרת רווח המקדם חדשנות בחינוך. השיטה נבדקה מחקרית.
בטלוויזיה
בין השנים 2009-2014 יצר עבור קשת 12 שלוש עונות של "איך להיות מאושר בשישה שיעורים", בה שימש עורך ראשי, תסריטאי ובמאי.
ב-2017 הופיע בתוכנית "צביקה ואייל עושים בית ספר", שמתמקדת בתפקיד ההורים מול מערכת החינוך, ביחד עם צביקה הדר עבור רשת 13
ב-2017 יצר שני פרקים של "המערכת" עם מיקי חיימוביץ בנושא "מקצועות נעלמים" ו"מחשב חינוך מחדש"
ב-2018 יצר את הסרט "מהפכת שיעורי הבית" עבור רשת 13.
במסגרת "ליל המדענים" ב-2018, הוביל ביחד עם משרד המדע והטכנולוגיה את "ניסוי האושר הגדול של ישראל".
בתיאטרון
בין השנים 2001-2005 יצר את ההצגה "בואו לא נדבר על זה" אותה כתב וביים.
במהלך השנים יצר גם את ההצגה "ים השיבולים", המחזה הסאטירי "ים. יבשה. ים" והקומדיה "תורת היחסים" שהועלתה במסגרת שיתוף פעולה בין תיאטרון צוותא וקבוצת תיאטרון תל אביב
משפחתו
אמו של דורון היא חוקרת יהדות ספרד אביבה דורון. אחותו היא הגרפולוגית מיכל דורון.
דורון נשוי ואב לשניים, איתמר ואלונה.
אנרגיה חופשית של גיבס
האנרגיה החופשית של גיבס (מסומנת כ-G) היא דרך לתיאור מידת העבודה המקסימלית אשר ניתן להפיק ממערכת נתונה כאשר הלחץ והטמפרטורה קבועים. ניתן להתייחס לאנרגיה החופשית של גיבס גם כפוטנציאל אשר המשתנים הטבעיים שלו הם הטמפרטורה והלחץ. כלומר, ניתן לתאר את מצב המערכת ואת השינויים הדרושים מבחינה אנרגטית בשביל להעביר את המערכת למצב אחר. במילים אחרות – האנרגיה החופשית של גיבס היא פונקציה תרמודינמית המהווה מדד למידת הספונטניות של המערכת. לאנרגיה החופשית של גיבס יש חשיבות בקביעת הכיוון המועדף של תגובה כימית מכיוון שבתגובות כימיות, טמפרטורה ולחץ הם משתנים אשר ניתן לשלוט עליהם. השינוי באנרגיה החופשית של גיבס מסומן בצורה ΔG.
היסטוריה
הכמות המדידה הנקראת "אנרגיה חופשית" היא תחליף מתקדם ומדויק יותר למונח המיושן "זיקה", שבו השתמשו כימאים בשנים המוקדמות של הכימיה הפיזיקלית כדי לתאר את הכוח הדוחף שמניע תגובות כימיות. בשנת 1873 פרסם ג'וסיה וילארד גיבס "שיטה לייצוג גיאומטרי של המאפיינים התרמודינמיים של חומרים באמצעות משטחים", בה הוא שרטט את עקרונות המשוואה החדשה שלו שהצליחה לחזות או להעריך את הנטיות של תהליכים טבעיים שונים להתרחש כאשר גופים או מערכות מובאים במגע. על ידי לימוד האינטראקציות של חומרים הומוגניים במגע, ועל ידי שימוש בגרף תלת־ממדי של "נפח-אנטרופיה-אנרגיה פנימית", גיבס הצליח לקבוע שלושה מצבי שיווי משקל: "בהכרח יציב", "נייטרלי" ו"לא יציב", והאם יחולו שינויים או לא.
ספונטניות
הספונטניות של מערכת היא הכיוון בו המערכת הכימית "תרצה" להתקדם באופן שאינו דורש "הכוונה".
כאשר עבור תגובה כימית מסוימת ההפרש באנרגיית גיבס בין התוצרים למגיבים קטן מאפס ΔG<0, (כלומר לאחר התגובה, ערך אנרגיית גיבס נמוכה יותר) התגובה תיקרא ספונטנית (ניתן לדמיין זאת כמים הזורמים במורד הר).
כאשר ההפרש גדול מאפס ΔG>0, התגובה תיקרא לא ספונטנית – ובשביל לגרום לה לקרות, נצטרך להשקיע אנרגיה (ניתן לדמיין זאת כמים אשר נדרש לשאוב במעלה הר).
כאשר האנרגיה החופשית של גיבס שווה לאפס ΔG=0, לא תהיה תגובה נטו. מצב זה נקרא מצב שיווי המשקל של המערכת (המים הגיעו לאגם במורדות ההר).
שיווי משקל
תגובה כימית אשר בה ירידה באנרגיה החופשית של גיבס היא תהליך רצוי מבחינה תרמודינמית – והמערכת תדחוף לכיוון זה בצורה ספונטנית ( ללא השקעת אנרגיה נוספת). כאשר המערכת מגיע למקום בו האנרגיה החופשית היא הנמוכה ביותר למצב הנתון – נקודת מינימום, התגובה הכימית תיעצר. בתהליכים כימים רבים, בכדי להגיע למצב שיווי המשקל צריכה המערכת לעבור דרך מחסומי פוטנציאל אנרגטיים – כלומר לעלות למצב אנרגטי גבוה, בדרך למצב אנרגטי נמוך יותר אליו היא תגיע בהמשך התגובה.
ניתן לדמיין את האנרגיה כנהר זורם – בהגיעה לאגם עם סכר, האנרגיה תמשיך למלא את האגם (המערכת) אך המים יישארו במקומם כל עוד הסכר גבוה מהמים. ברגע שהאנרגיה תהיה גבוה מספיק – כלומר המים יעברו את גובה הסחר – הם ימשיכו לזרום במורד הנהר אל נקודה נמוכה יותר, נקודת שיווי המשקל האמיתית. דוגמה לתגובה ספונטנית אשר קורת בצורה כל כך איטית עד אשר איננו יכולים להבחין בה – היא הפיכתו של יהלום לגרפיט – מדובר במעבר למצב יציב יותר אנרגטית ושבירת המיתוס כי "יהלומים הם לנצח".
דוגמאות
השינוי באנרגיה החופשית של גיבס, ΔG, בתגובה הוא פרמטר שימושי מאוד. אפשר להתייחס אליו ככמות העבודה המקסימלית שניתן להשיג מתגובה בתנאים מסוימים. לדוגמה, בחמצון של גלוקוז, השינוי באנרגיה החופשית של גיבס הוא ΔG = 686 kcal = 2870 kJ. תגובה זו היא אחת מהתגובות העיקריות לייצור אנרגיה בתאים חיים.
ΔG הוא גם גורם מכריע בקביעת הפוטנציאל בתא אלקטרוכימי ונקבע על פי המשוואה ΔG= -nFE. כאשר:
E = לפוטנציאל התא אשר נמדד בוולט – אשר שווה ערך לג'אול חלקיי קולון.
n = למספר המולים של האלקטרונים אשר עוברים בתגובה.
F = לקבוע פארדיי שהוא קבוע המתאר את כמות המטען אשר יש לאלקטרון יחיד – ונמדד בקולון. .
הוכחה לנוסחה
נמצא נוסחה כדי לבטא את העבודה המקסימלית שאפשר להפיק ממערכת בתנאים מסוימים: משני נתונים אלו, אנו יכולים להסיק כי TS (הכוונה לשינוי האנטרופיה של המערכת), היא האנרגיה המינמלית שיש להשקיע על מנת שהתגובה תתרחש באופן ספונטני.
שינוי האנתלפיה, הוא האנרגיה הכללית הנפלטת בתגובה, והיא מנוצלת לחימום ולעבודה. לכן, אם נחסר ממנה את האנרגיה המנוצלת לטובת חימום, נגיע לאנרגיה המנוצלת לטובת עבודה.
מהביטוי שמצאנו ומידע קודם נגיע לביטוי הבא:
G=H-TS.